પાંચમી નવેમ્બરે યોજાનારી ચૂંટણીમાં મેયર પદ માટે ચૂંટણી થવાની છે અને સ્ટેન્ડિંગ કમિટીના સભ્યો તથા ડેપ્યુટી મેયરની પસંદગી થવાની છે. ભાવિ મેયરની ચૂંટણી અને વર્તમાન મેયરના મત અંગે સર્જાયેલા સસ્પેન્સના કારણે ચૂંટણીનું પરિણામ સીલબંધ કવરમાં હાઈકોર્ટમાં રજૂ કરવા નિર્દેશ અપાયા છે. હાઈકોર્ટ દ્વારા ૨૨મી નવેમ્બરે આ અંગે નિર્ણય લેવામાં આવશે. જો કે પાંચમી નવેમ્બરની સામાન્ય સભામાં બહુમતિના બળે મેયર ઉપરાંતના અન્ય બે પદો પર વિજય નક્કી હોય તો તેનું શું થશે તે અંગે અસમંજસ ઊભી થઈ છે.